Sjóðurinn veitir lán til framhaldsnáms við skóla sem gera sambærilegar kröfur til undirbúningsmenntunar og gerðar eru til háskólanáms hérlendis . Lánasjóðnum er einnig heimilt að veita öðrum námsmönnum námslán enda stundi þeir lánshæft sérnám . Stjórn sjóðsins setur nánari reglur um til hvaða sérnáms skuli lánað . Sá hluti LÍN sem helst snýr að nemendum á framhaldsskólastigi eru jöfnunarstyrkir og námslán þegar stundað er iðn - og starfsnám sem metið er lánshæft af sjóðnum . Jöfnunarstyrkur ( dreifbýlisstyrkur ) er styrkur fyrir nemendur sem stunda nám á framhaldsskólastigi fjarri lögheimili og fjölskyldu . Lögheimili má ekki vera í nágrenni við skóla en nánari skýringar er að finna á heimasíðu LÍN . Námið verður að vera að lágmarki eins árs skipulagt nám við skóla sem fellur undir lög um framhaldsskóla / menntaskóla . Lánshæft iðn - og starfsnám á Íslandi er löggilt iðnnám og annað a.m.k. eins árs starfsnám á framhaldsskólastigi sem hlotið hefur staðfestingu ráðherra samkvæmt lögum nr. 92 / 2008 og uppfyllir að auki öll eftirtalin skilyrði : Námið hafi fengið jákvæða umsögn af viðkomandi starfsgreinaráði , námið sé ekki launað samkvæmt kjarasamningi umfram grunnframfærslu námslána á Íslandi , sbr. gr. 3.1.1 og 3.2 , námslok séu á þriðja hæfnisstigi , sambærilegt nám sé almennt ekki í boði á háskólastigi á Íslandi . Allar frekari upplýsingar má nálgast á heimasíðu LÍN eða í síma 560 4000 . Tölvupóstur er lin@lin.is